The Originals (1ος κύκλος)

To The Originals (ελλ. απόδοση: Οι Αρχέγονοι) είναι αμερικανική υπερφυσική, δραματική τηλεοπτική σειρά, την οποία δημιούργησε η Τζούλι Πλεκ για το τηλεοπτικό κανάλι The CW. Αποτελεί μια spin-off σειρά του The Vampire Diaries και περιλαμβάνει συγκεκριμένους χαρακτήρες και στοιχεία της ιστορίας από την ομότιτλη σειρά βιβλίων. Ο πρώτος κύκλος έκανε πρεμιέρα στις 3 Οκτωβρίου 2013, νωρίτερα από όσο είχε αρχικά προγραμματιστεί, για να συμπίπτει με την πρεμιέρα του πέμπτου κύκλου του The Vampire Diaries, και ολοκληρώθηκε σεις 13 Μαΐου 2014 έπειτα από 22 επεισόδια.

Τα γεγονότα της σειράς διαδραματίζονται στη Νέα Ορλεάνη, την οποία η οικογένεια βρυκολάκων Μάικλσον βοήθησε να χτιστεί. Ο πρώτος κύκλος επικεντρώνεται κυρίως στον Κλάους, τον Ελάιτζα και τη Ρεμπέκα, οι οποίοι έμαθαν στο πιλοτικό επεισόδιο (20ο επεισόδιο του τέταρτου κύκλου του Vampire Diaries) που προβλήθηκε στις 25 Απριλίου 2013, πως η Χέιλυ Μάρσαλ είναι έγκυος στο παιδί του Κλάους. Έχοντας φύγει από την πόλη πολλά χρόνια πριν, επιστρέφουν βρίσκοντας τον Μαρσέλ (τον προστατευόμενο του Κλάους) να είναι ο κυρίαρχος της πόλης και η οικογένεια αποφασίζει να την πάρει πίσω. Η σειρά περιστρέφεται επίσης γύρω από τη σχέση μεταξύ της οικογένειας, του Μαρσέλ και άλλων υπερφυσικών όντων, συμπεριλαμβανομένων των μαγισσών.

Πλοκή
Έπειτα από ένα μήνυμα που λαμβάνει πως κάποιος συνωμοτεί εναντίον του, ο Κλάους φτάνει στη Νέα Ορλεάνη και ο αδελφός του, Ελάιτζα, τον ακολουθεί. Η μάγισσα την οποία ψάχνουν, η Τζέην-Ανν Ντέβερω, είναι νεκρή επειδή εξασκούσε μαγεία και έκπληκτοι μαθαίνουν πως ο Μαρσέλ Τζεράρντ, ο προστατευόμενος του Κλάους, είναι ζωντανός και κυριαρχεί στην πόλη. Ο Ελάιτζα ενημερώνεται από την αδελφή της Τζέην-Ανν, τη Σόφι, πως μια λυκάνθρωπος, η Χέιλυ Μάρσαλ, περιμένει το παιδί του Κλάους και οι μάγισσες την κρατάνε αιχμάλωτη, έτσι ώστε τα αδέλφια να τους βοηθήσουν να ξεφορτωθούν τον Μαρσέλ. Ο Κλάους αρχικά δεν τις πιστεύει σχετικά με την εγκυμοσύνη, αλλά ο Ελάιτζα τον πείθει να συνεργαστούν, βλέποντας το παιδί σαν μια ευκαιρία λύτρωσης για την οικογένειά του.

Ενώ εμπλέκονται στην πολιτική της πόλης την οποία επέβαλε ο Μαρσέλ, ο Κλάους προσπαθεί να κερδίσει την εμπιστοσύνη του παλιού του φίλου, με πραγματικό του σκοπό να πάρει πίσω την πόλη την οποία έκτισε πριν 300 χρόνια. Στην πορεία, μαθαίνουν πως ο Μαρσέλ έχει ένα κρυφό όπλο, τη νεαρή μάγισσα Νταβίνα Κλαιρ, η οποία έπρεπε να πεθάνει κατά το τελετουργικό της Συγκομιδής, αλλά ο Μαρσέλ έσωσε. Στη Συγκομιδή, οι μάγισσες θυσιάζουν τέσσερα κορίτσια στέλνοντας τη δύναμή τους στη γη και οι πρόγονοι της ανασταίνουν δυνατότερες. Η Νταβίνα λέει στον Ελάιτζα πως ανάμεσα στα τρία κορίτσια που πέθαναν βρίσκεται και η Μονίκ, η ανιψιά της Σόφι, και πως για να ολοκληρωθεί το τελετουργικό θα πρέπει να πεθάνει και η ίδια. Μετά από αυτή την πληροφορία, ο Ελάιτζα καταλαβαίνει πως η Σόφι τους είπε ψέματα και αυτό που ήθελε ήταν η Νταβίνα κι όχι απλά να ξεφορτωθούν τους βρυκόλακες. Επιπλέον, ένα όραμα της Σαμπίν λέει πως το μωρό του Κλάους θα φέρει το τέλος των μαγισσών κι έτσι οι μάγισσες επιχειρούν να κάνουν κακό στη Χέιλυ μέσω της Σόφι, η οποία έχει συνδέσει τη ζωή της μαζί με της Χέιλυ, αλλά η Νταβίνα σπάει έγκαιρα τη σύνδεση.

Σε μια σύγκρουση, ο Κλάους καταφέρνει να πάρει την κυριαρχία της πόλης από τον Μαρσέλ. Όταν η Νταβίνα αρχίζει να χάνει τον έλεγχο των δυνάμεών της, προκαλεί μια σειρά από φυσικά φαινόμενα τα οποία θα καταστρέψουν την πόλη. Η Σόφι τους εξηγεί πως αυτό συμβαίνει επειδή δεν έχει ολοκληρωθεί η Συγκομιδή και πως η Νταβίνα πρέπει να πεθάνει. Οι Μάικλσον την πιστεύουν αλλά ο Μαρσέλ διαφωνεί και απαγάγει τη Νταβίνα για να τη σώσει. Τελικά, η Νταβίνα δέχεται να ολοκληρωθεί το τελετουργικό και ο Μαρσέλ την πηγαίνει στις μάγισσες. Η θυσία γίνεται, αλλά τα τέσσερα κορίτσια δεν ανασταίνονται. Αντί αυτού, η Σαμπίν, που όπως αποδεικνύεται είναι μια πανίσχυρη μάγισσα από το 1919, η Σελέστ ΝτυΜπουά, χρησιμοποιεί τη θυσία για να επαναφέρει στη ζωή τρεις άλλες ισχυρές μάγισσες, με σκοπό να εκδικηθεί την οικογένεια Μάικλσον.

Οι τρεις μάγισσες καταφέρνουν να αιχμαλωτίσουν τον Κλάους και τη Ρεμπέκα και η Τζένεβιβ, μια από αυτές, φανερώνει στον Κλάους πως το 1919, αυτός που κάλεσε τον πατέρα του στη Νέα Ορλεάνη για να τον σκοτώσει, ήταν η αδελφή του Ρεμπέκα και ο Μαρσέλ. Αυτό εξοργίζει τον Κλάους ο οποίος επιχειρεί να σκοτώσει τη Ρεμπέκα. Καταφέρνει να τη μαχαιρώσει, αλλά δεν τη σκοτώνει, δεν μπορεί να το κάνει, και στη συνέχεια της δίνει την ελευθερία της να πάει να ζήσει τη ζωή της όπως εκείνη επιθυμεί, ενώ ο Ελάιτζα εξορίζει τον Μαρσέλ. Στο μεταξύ, δύο από τις μάγισσες που έχουν αναστηθεί και η Σελέστ πεθαίνουν και τρία από τα κορίτσια της Συγκομιδής, ανάμεσά τους και η Νταβίνα, επανέρχονται στη ζωή.

Ένα μήνα αργότερα, ο Κλάους αδιαφορεί για την πόλη, στην οποία επικρατεί χάος, ενώ η Χέιλυ έχει καταφέρει να λύσει την κατάρα που είχε η αγέλη στην οποία ανήκει ως λυκάνθρωπος. Ο Ελάιτζα αποφασίζει να αναλάβει δράση και προσπαθεί να επιφέρει την ειρήνη ανάμεσα στις κοινότητες της πόλης. Αν και φαινομενικά το καταφέρνει, πίσω από την πλάτη του ο Κλάους κάνει συμφωνία με τους λυκανθρώπους να τους παραχωρήσει δαχτυλίδια, τα οποία θα τους επιτρέπουν να μην μεταμορφώνονται στην πανσέληνο, αλλά να έχουν τις δυνάμεις τους και στην ανθρώπινη μορφή τους. Επίσης, ο Μαρσέλ, κρυμμένος στην πόλη και θέλοντας να την πάρει πίσω, προκαλεί επεισόδια για να διασπάσει τη συμφωνία ειρήνης του Ελάιτζα. Η κατάσταση εντείνεται όταν κάποιος βάζει εκρηκτικό μηχανισμό στο βάλτο, όπου διαμένουν οι λυκάνθρωποι.

Χρησιμοποιώντας τη Τζένεβιβ, ο Κλάους προσπαθεί να φτιάξει τα δαχτυλίδια των λυκανθρώπων, ενώ τους βοηθάει και η Φραντσέσκα, η μέχρι τότε επικεφαλής της ομάδας των ανθρώπων. Όταν η Τζένεβιβ τελειώνει, αποκαλύπτεται πως είχε κάνει κρυφή συμφωνία με τη Φραντσέσκα, η οποία είναι τελικά λυκάνθρωπος και παίρνει αυτή και η αγέλη της τα δακτυλίδια και επιτίθενται στους βρυκόλακες. Οι μάγισσες παίρνουν αιχμάλωτη τη Χέιλυ, η οποία βρίσκεται σε τοκετό. Ο Κλάους και ο Ελάιτζα προσπαθούν να τη βρουν, αλλά οι μάγισσες τη σκοτώνουν μόλις γεννάει την κόρη της, παίρνουν το παιδί και φεύγουν. Αν και συντετριμμένοι, Κλάους και Ελάιτζα προσπαθούν να σώσουν το μωρό και λίγο αργότερα φτάνει και η Χέιλυ, η οποία βρίσκεται σε μεταβατικό στάδιο επειδή πέθανε με το αίμα του παιδιού στο σώμα της. Βρίσκουν τις μάγισσες και προσπαθούν να τις σταματήσουν, ενώ ο Μαρσέλ σκοτώνει την τελευταία μάγισσα σώζοντας το παιδί.

Ο Κλάους, ξέροντας πως η κόρη του κινδυνεύει από τους εχθρούς της οικογένειας, αποφασίζει να κάνει όλους να πιστέψουν πως έχει πεθάνει και τη στέλνει μακριά να μεγαλώσει με τη Ρεμπέκα. Η Χέιλυ και ο Ελάιτζα την αποχαιρετούν, ενώ παραδίδοντας τη μικρή στη Ρεμπέκα, ο Κλάους αποκαλύπτει πως το όνομά της είναι Χόουπ (= ελπίδα). Στο μεταξύ, η Νταβίνα θέλοντας να εκδικηθεί τον Κλάους φέρνει πίσω στη ζωή τον πατέρα του, Μάικλ, τον οποίο κρατάει αιχμάλωτο ως το κρυφό της όπλο, ενώ μετά και τον θάνατο της Τζένεβιβ, το τέταρτο κορίτσι της Συγκομιδής, η Κάσσι, ανασταίνεται. Η Κάσσι πηγαίνει με έναν άντρα στον τάφο της Έστερ, μητέρας των Μάικλσον, αφήνει ένα λουλούδι και του λέει πως έχουν δουλειά να κάνουν. Εκείνος συμφωνεί, αποκαλώντας τη μητέρα.

Ηθοποιοί και χαρακτήρες
Βασικοί
Τζόσεφ Μόργκαν: Νίκλαους "Κλάους" Μάικλσον
Ντάνιελ Γκίλλις: Ελάιτζα Μάικλσον
Κλαιρ Χολτ: Ρεμπέκα Μάικλσον
Φοίμπι Τόνκιν: Χέιλυ Μάρσαλ
Τσαρλς Μάικλ Ντέηβις: Μαρσέλους "Μαρσέλ" Τζεράρντ
Ντανιέλλα Πινέντα: Σόφι Ντέβερω
Λία Πάιπς: Καμίλ "Κάμι" Ο'Κόννελ
Ντανιέλ Κάμπελ: Νταβίνα Κλαιρ

Επαναλαμβανόμενοι
Σάννον Κέην: Σαμπίν Λωράν (κατειλημμένη από τη Σελέστ ΝτυΜπουά)
Ίκα Ντάρβιλ: Ντιέγκο
Κάλλαρντ Χάρρις: Τιέρρυ Βαντσούρ
Σεμπάστιαν Ροσέ: Μάικλ
Μαλάγια Ριβέρα Ντρου: Τζέην-Ανν Ντέβερω
Κάρεν Κάια Λίβερς: Άγκνες
Στήβεν Κρούκερ: Τζόσουα "Τζος" Ρόζα
Αλεξάντρα Μετς: Κέιτι
Ρέινυ Μπραντς: Σελέστ ΝτυΜπουά
Σέιν Κόφφυ: Τίμοθυ
Τοντ Στάσγουϊκ: Κίραν Ο'Κόννελ
Ματ Κάμπους: Σον Ο'Κόννελ
Σάννον Γιούμπανκς: Μπαστιάννα Νατάλ
Γιασμίν Αλ-Μπουστάμι: Μονίκ Ντέβερω
Νταϊάνα Κιριτέσκου και Νάταλι Ντρέιφους: Κάσσι (Κάσσι κατειλημμένη από την Έστερ)
Τάσα Έιμς: Ηβ
Τζέσσι Σ. Μπόυντ: Κάρυ
Ογουίσο Οντέρα : Πάπα Τούντε

Ελύς Λεβέσκ: Τζένεβιβ
Ώμπρεϋ ΝτεΒέινυ και Αλέξα Γημς: Άμπιγκεϊλ
Νέιθαν Πάρσονς: Τζάκσον Κέννερ
Τσέις Κόλμαν: Όλιβερ
Τέρι Ουίμπλ: Κλάρα Σάμμερλιν (κατειλημμένη από τη Σελέστ ΝτυΜπουά)
Πίτα Σέργκαντ: Φραντσέσκα Κορρέα/Γκερέρα

Ιδιαίτεροι guest
Μάικλ Τρεβίνο: Τάυλερ Λόκγουντ

Guest
Ναθάνιελ Μπαζόλιτς: Κολ Μάικλσον
Ντέβον Άλλοουιτς: Χένρικ Μάικλσον
ΜακΚάρρι ΜακΚώσλαντ: Μαρσέλους "Μαρσέλ" Τζεράρντ (σε νεαρή ηλικία)
Τζόννυ Ουόλτερ: Ντουέιν
Μόργκαν Αλεξάντρια: Λάνα
Έιντεν Φλάουερς: Νίκλαους "Κλάους" Μάικλσον (σε νεαρή ηλικία)
Πέρρυ Κοξ: Ελάιτζα Μάικλσον (σε νεαρή ηλικία)
Κάλλι ΜακΚλίνσυ: Ρεμπέκα Μάικλσον (σε νεαρή ηλικία)
Γιουσούφ Γκέιτγουντ: Βίνσεντ Γκρίφιθ (κατειλημμένος από τον Φιν Μάικλσον)

Σημειώσεις

Επεισόδια
 Αρ.επεισοδίουσειράς Αρ.επεισοδίουκύκλου Τίτλος Σκηνοθεσία Σενάριο Α' Προβολή Τηλεθέαση σε ΗΠΑ(εκατομ.)

Home media
Ο πρώτος κύκλος της σειράς κυκλοφόρησε σε DVD στις 2 Σεπτεμβρίου 2014 στις Ηνωμένες Πολιτείες Αμερικής, ενώ σε Ηνωμένο Βασίλειο και Αυστραλία κυκλοφόρησε στις 13 Οκτωβρίου και 24 Σεπτεμβρίου 2014 αντίστοιχα. Σε Blu-ray κυκλοφόρησε στις 6 Ιανουαρίου 2015, 13 Οκτωβρίου 2014 και 24 Σεπτεμβρίου 2014 σε Ηνωμένες Πολιτείες, Ηνωμένο Βασίλειο και Αυστραλία αντίστοιχα.

Διακρίσεις

 Βραβεία Κατηγορία Υποψηφιότητα Αποτέλεσμα Βραβεία Emmy Καλύτερο Hairstyling για σειρά Κολίν Λαμπάφ, Κίμπερλυ Σπιτέρι(Επεισόδιο: «Dance Back from the Grave») Βραβεία People's Choice Αγαπημένος ηθοποιός σε νέα σειρά Τζόσεφ Μόργκαν  Αγαπημένη νέα δραματική τηλεοπτική σειρά The Originals rowspan=3 Βραβεία Teen Choice Αγαπημένος ηθοποιός σε τηλεοπτική σειρά φαντασίας/επιστημονικής φαντασίας Τζόσεφ Μόργκαν Αγαπημένη ηθοποιός σε τηλεοπτική σειρά φαντασίας/επιστημονικής φαντασίας Κλαιρ Χολτ

Παραπομπές

1